A varázslat műhelytitkai.
Robbanások. Rengeteg robbanás.
A felkészülés gondossága...
Folyamatosan az életüket kockáztatták.
- Három sárkány, nem kettő. - A közönség imádni fogja.
Nagyon ügyesek.
Miután bevetették a sárkányokat, már nincs visszaút.
4 RÉSZ A VÖRÖS ÉS AZ ARANY SÁRKÁNY
Ez Daemon figurájának a megalkotása óta téma.
George szerint ugyanannyira hős, mint gonosz.
Ettől olyan izgalmas karakter.
AZTÁN LEVÁGTAM A FEJÉT
Ezzel a jelenettel indult az évad forgatása.
- Csapó. - Kamera kész.
És... Felvétel!
Mi voltunk az első színészek, mert Millsre már várt egy színdarab.
Azonnal belevetettük magunkat a gyakorlati kérdésekbe.
Sokat beszélgettünk arról előzőleg
és a forgatás alatt is, hogy ezek álmok, látomások
vagy valamiféle mágia.
Más lencsével vegyük? Teljesen más legyen a világítás?
Legyen jellegzetes látványvilága, amely azonnal azt jelzi,
hogy oké, ez egy álom?
A döntés, amit Ryan és Alan vezetésével hoztunk meg, az volt,
hogy nem, nem lesz ilyen.
Normális jelenetként forgatjuk le,
és az elbeszélés tartalma teszi álomszerűvé.
Nem értelek.
Tökéletesen tudtuk dramatizálni
Daemon karakterének egyik alapvonását.
Az 1. évad egyik jelenetét idézi meg.
Ebben a jelenetben Daemon a trónon ült,
és Rhaenyra lépett be.
Most Rhaenyra ül a trónon, és Daemon jön hozzá.
Rhaenyra, de nem a jó Rhaenyra.
Örültem, hogy visszahozhattuk Millyt,
mert nagyon szeretem, és sokat tett hozzá a sorozathoz.
Tudtam, hogy a rajongóknak kellemes meglepetés lesz a felbukkanása.
A FIATAL RHAENYRA
Nem érződött a kihagyás. Fura érzés.
Jó visszatérni.
A sorozat egyik olyan jelenete,
amikor ráközelítünk,
és ez a kettősük csúcspontja.
Sugárzó, könnycsepp ül a szemében,
és végig valyrul beszél, tökéletes hangsúllyal.
És ennyi! Remek.
Csodás volt a rövid találkozásunk, aztán levágtam a fejét.
Tetszett a forgatókönyvben.
Az ilyen álomjeleneteknél, hívjuk, ahogy akarjuk,
mindig azt kértem, hogy minél horrorisztikusabb legyen.
Ha ez a cél, ne aprózzuk el! Jó, hogy Milly visszatért.
- Nagyon hiányzik. - Élveztem. Szeretem Mattet.
Matt nagyon aranyos, és kiemelkedő tehetség.
Igazából nosztalgikus volt.
A trónon ülhettem. Egyébként elég féloldalas.
Kardokból kovácsolták, nem tűnik kényelmesnek.
- Ne hallgassatok rá! - Tűnés!
Jó volt látni az összhangot, mert jól ismerik egymást.
Szóval ott volt ez,
és örültek, hogy együtt játszhatnak, még ha erőszakos is a vége.
- Nagyon jó, és ennyi! - Alan!
Nagyon jó, köszi!
NINCS EBBEN SEMMI BOSZORKÁNYSÁG
Nincs kissé késő ahhoz, hogy egy különös kastélyban bóklássz, és levágd a lakóit?
Te!
Alys vagyok.
Folyami Alysé az egyik legjellegzetesebb jelmez.
VEZETŐ JELMEZES
Harrenhalban él, de nem tűnhet úgy, hogy oda is tartozik.
Nem akartuk kihangsúlyozni a boszorkányság kérdését.
JELMEZTERVEZŐ
Az volt a cél, hogy a várnép különös tagjának tűnjön.
Érett és elegáns megjelenést akartunk,
a színskála alapja a lila és a levendula volt.
Valóra vált álom volt, hogy Gayle-t választották.
Tudtam, hogy a porcelánfehér bőrével csodás lenne.
Rájátszottunk a bőre fehérségére.
A könyvből kiderül, hogy hosszú a haja,
és tintakék, fekete árnyalatot választottunk, amely gyönyörűen illik
a bőre fehérségéhez és a szeme színéhez.
Egyáltalán nem tűnik boszorkánynak.
13D, csapó kettő.
- Megjelölés. - Kész.
Gayle elégedett volt, és csodásan néz ki.
Minden pillanatát élveztem.
FOLYAMI ALYS
Különleges érzés volt, hogy mindenki befogadott.
Hogy vagy?
Te hogy vagy?
Láthatjuk az első találkozásunkat,
és Matt rendkívül segítőkész színész.
Nagy élmény vele dolgozni.
Kiemelkedő színész, nagyszerűen formálta meg a karakterét.
Tessék, idd meg ezt!
Aludnod kell, ha meg akarod nyerni magadnak ezt a helyet.
A VARJÚPIHENŐI CSATA
A varjúpihenői csata
a sorozat eddigi legnagyszabásúbb jelenete
a méreteit tekintve, ezért jól kellett megvalósítanunk.
Varjúpihenő hatalmas feladat.
FEGYVERMESTER
Igazából csak akkor látszik, milyen nagyszabású az egész,
amikor az ember ott van a helyszínen a forgatási napon.
Mindenki készüljön a felvételre!
És tényleg nagyszabású volt.
Az évad legnagyobb kihívása egyértelműen Varjúpihenő volt.
London közelében forgattunk, 500 emberrel.
Négy házunk volt, a Rosby, a Stokeworth, a Darklyn és a Hightower.
Mind máshogy néz ki. A csata különböző szakaszaiban tűnnek fel.
- Próba vége. Köszönöm. - Nagyon jó.
- Jó lesz? Remek. - Igen, nagyon jó.
Bonyolult jelenet volt, nagy csata, sárkányok, sárkánytűz, lovak, halottak.
Összetett logisztikai kihívást jelentett.
Kisebb vár elleni jelentéktelen támadás lett volna,
de aztán a háború fordulópontjává vált.
Most először látjuk, mire képesek a sárkányok.
- Sárkány! - Sárkány!
BOURNE WOODS - A HELYSZÍN
Előre!
Szerencsére Alan Taylor,
a Trónok harca és sok más sorozat veteránja segítette a munkát.
Alan segítségével sikerült szintet lépni.
Fantasztikus Alannel dolgozni, mert olyan rendező,
aki előre tudja, mit akar látni végeredményként.
Az a helyzet, hogy Alan a varjúpihenői csatát
pontosan megtervezte előre.
Dicséret illeti Jane Wut, a vezető storyboardgrafikust.
Ő segített megtervezni az akciót a földön és a levegőben,
és megformálni a történetet, amit végül felvettünk.
Aztán megmutatták Bourne Woodot.
Bourne Wood népszerű helyszín,
és ez még Ridley Scott és a Gladiátor miatt van így.
Az ember azt gondolja, ha Ridley ezt választotta, elég jó lehet.
És az is.
- Rendben. - Megy.
Jártam már itt, amikor az első évadhoz kerestünk helyszíneket.
Felhívták rá a figyelmem, és tudtam, hogy vissza akarok térni ide.
Kellett egy erdőszéli helyszín...
RENDEZŐASSZISZTENS
...egy nyílt mező és egy dombhát, ahová a kastély kerül.
Több helyszínt is megnéztünk, és Bourne nyert.
Aegon király!
Igazi csatának érződött.
Az volt a fantasztikus benne, hogy rengeteget beszéltünk
erről Alannel, Freddie-vel és Ryannel.
Végtelen vitákat folytattunk,
látványterveket néztünk, mindent átbeszéltünk,
aztán ott álltunk, és tényleg lenyűgözően nagyszabású volt.
Freddie-vel azt mondtuk,
hogy igen, ez csodás lesz.
Az a tippem, hogy a 4. rész csatajeleneteiről
még sokáig fognak beszélni.
SÁRKÁNYELEDEL
Nem gondoltam rá csataként,
de aztán a helyszínen láttam, mekkora a léptéke.
Négy faltörő kost toltak a mezőn,
és számtalan páncélos lovat láttam. Még a lovakon is páncél volt.
Három vagy négy ház, saját szimbólumokkal, zászlókkal.
Mind együtt masíroztak.
Sajnos a többségük sárkányeledel lett, bár ezt nem sejthették.
Sokkal nagyobb feladat volt a díszleteseknek
a katonai táborokat tekintve.
Legyártottuk a sátrakat, és a textiles részlegünk
mindent elkészített, hogy aztán a kellékesek rakják össze.
Varjúpihenő logisztikai kérdés...
VEZETŐ KELLÉKES
...hogy legyen elég hulla, döglött ló,
ostromgép, és mozgatni tudjuk őket.
Nagy helyszín,
sok kamera vesz sok területet.
Jó csapat kellett, akik mozgatni tudják a dolgokat
egyik helyről a másikra.
A fő stáb dolgozott rajta,
és jelentős méretű kiegészítő stábunk is volt.
A fő kaszkadőrfeladatokat és trükköket
Rowley Irlam vezető kaszkadőr koordinálta.
Lebillen a faltörő kos, oké? Ez a kezdés.
Sokszor dolgoztam már Rowley-val.
A közelünkben dolgoztak, így átküldte a képeket,
megnéztem az anyagokat, és módosításokat tudtam kérni.
Ugyanakkor mindenben emelni tudta a szintet.
Itt repül el, és lecsap rátok. Gyertek közelebb a faltörő koshoz!
Nagyszabású képsor a sárkány pusztításáról.
Meleys lecsap, és elégeti az embereket.
Digitálisan is meg lehet oldani, de valódi emberekkel forgatva
sokkal hitelesebb lesz.
Ez volt a nagy dobásunk. Fontos szerepet kap az erdőszél.
KASZKADŐRKOORDINÁTOR
Sokat dolgoztunk tűzzel.
Nyolc embert felgyújtottunk egy faltörő kosnál.
A sárkány támadása mindig látványos.
A sárkányfújta tűz a levegőben más, de lent, a mezőn ilyen...
Elég izgalmas.
Lebukni!
Sosem láttam még senkit ilyen élvezettel elégetni másokat.
Vegyünk fel még egyet, 45 fokkal.
- Ugye? - Igen.
Húsz időzítővel dolgoztunk,
amelyeket elástunk, és a pirotechnikusok gyújtották be.
3,5-4,5 méter magasra lőtték a tűzlabdákat.
Húzódjatok a korlátok mögé!
Volt nyolc emberem,
és rendkívül gyúlékony géllel kentük be őket.
Én elfutottam volna, de ők ott maradtak.
A sárkány lecsap, és elborítják őket a lángok.
Égési sebeket imitáló ruhákat készítettünk.
A felső már tartalmazza a sebeket,
így nem kellett a sminkeseknek felvinniük.
Mostanra elég profin tudunk felgyújtani embereket.
BAK 2.0
A sárkányok nagy összecsapását
a Volume technológia és a kék hátteres megoldás keverékével vettük fel.
A bak 2.0-s változata volt.
Az első évad tapasztalataira építve fejlesztették tovább.
Kifinomultabban programozható,
szimulálja a szárnycsapásokat és a hirtelen irányváltásokat.
Jól modellezi az állatot. Szinte a sárkány leheletét is érezni.
A kamera leköveti a mozgásunkat.
Az egyik idei változtatás a robotkamera használata.
A kamerát sikerült összekötni a bakkal,
hogy szinkronban kövesse a mozgását.
Így szinte bármilyen szöget le tudunk fedni.
A II. világháborús légi párbajokat repülőkből vették fel,
itt pedig a sárkányok szemszöge adja ugyanezt.
Olyan, mintha a kamera egy másik sárkányon lenne.
Három, kettő, egy... Felvétel!
A munka a bakkal.
A kellemetlen része az volt,
hogy állandóan fújták a szelet az arcomba.
A jelenetekben vadul hánykolódnak a nyeregben.
- Felvétel! - Előre, Meleys!
Úgy kell kifinomult színészi játékot nyújtaniuk,
hogy közben a bak rázza őket.
Kiválóan oldotta meg,
bár ott volt alatta a sárkány, és egy robotkamera követte őt.
Azt a rohadt élet!
KEGYETLEN TŰZ
Indítás, három, kettő, egy!
A másodlagos helyszín alkalmas egy csomó dolog felvételére,
így kiküszöbölhetjük a digitális megoldásokat, hisz az igazi tűz a hiteles.
Igen, nagyon durva.
Emelni akartam a tétet, hiszen Vhagarról van szó.
Kegyetlen tüzet akartam.
Erőset, nagyot, és tényleg rémületes lett.
Kb. 15 méter a hatótávolsága. Tömegpusztító fegyver.
SZÉNNÉ ÉGETVE
A leglenyűgözőbb képsor az,
amikor a két nagy sárkány összecsap a levegőben.
Dugóhúzóban zuhannak.
Alan azt nézte meg,
hogyan harcolnak egymással a ragadozó madarak.
Alan fontosnak tartotta ezt a hagyományos harcmodort,
ahogy megragadják egymást és forognak a levegőben.
Nagy látványtervezési feladat volt, mert elképzelhetünk két sárkányt,
ahogy pörögve és forogva, tüzet okádva harcolnak,
de komoly munka kidolgozni, mit is jelent ez pontosan.
Számomra ez a pillanat az atombomba bevetésével egyenértékű.
Fontos fordulópont a történetben abból a szempontból,
hogy milyen háborút láttak addig az emberek.
Az volt a koncepció, hogy Cole-t összetöri a dolog.
Elájul, és új világban tér magához,
ezért a pusztulásnak szinte szürreálisnak kellett lennie.
Emberek másznak a földön,
egyeseknek leégett a lába, másoknak a karja,
lángoló emberek bolyonganak.
Waldo és a csapat megalkotta a hamuembert. Így neveztük el.
A megérintése komoly feladat volt,
mert jól kellett időzíteni
és pont elég erővel kellett hozzáérni, hogy sikerüljön.
Lenyűgöző volt.
Minden ismétlésnél azt gondoltam, hogy nem irigylem őket.
A katona hamuvá omlott össze.
Ez azt sugallja, bármit is gondoltál a háborúról,
most égett porrá. Egyedül maradtál.
És ennyi! Ellenőrizzük!
Pürrhoszi győzelem volt mindkét oldanak.
A feketék elveszítettek egy sárkányt és Rhaenyst,
Rhaenyra egyik leghűségesebb tanácsadóját.
Ami a zöldeket illeti, nem tudjuk, mi van Sunfyre-rel és Aegonnal,
de Sunfyre nem fog repülni mostanában,
és a király sincs jó állapotban.
Aegon legrosszabb félelmei válnak valóra,
amikor lezuhan, miután eltalálja a sárkánytűz.
Átlépték a határt, és ez mindenkire nézve pusztító volt.
Mindkét oldal komoly veszteséget szenvedett.
Istenem, micsoda veszteség! Katasztrófa. Teljes katasztrófa.
Elesett a legjobb harcos és a legjobb sárkány. Káosz az egész.
De igen, ha sárkányon lovagolva kell meghalni,
minden idők leglátványosabb összecsapásában,
ez igazán szép halál.
Sosem jó érzés,
főleg akkor nem, ha ilyen kedves emberről és tehetséges színészről van szó.
Ráadásul nagyon jó barátok lettünk
ez alatt a rövid idő alatt.
Fantasztikus volt együtt dolgozni vele.
Szóval azt éreztem, hogy hát, ez tényleg...
Persze a barátság így is megmarad, szóval...
A látványos, repülő sárkányos képsorok
és a földön kibontakozó dráma és küzdelem vegyítése
egészen különleges jelenetsort eredményezett.
Alan lenyűgöző csatát alkotott meg.
Nagy öröm volt részt venni benne.
Hatalmas dologban vehettünk részt, olyasmiben,
ami színészként nem adatik meg gyakran.
- Rendben. Kösz, Alan! - Oké.
Néha mi sem hisszük el, hogy benne lehetünk.
Kétlem, hogy még egyszer ilyen nagyszabású jelenetben szerepelhetek,
szóval nagyon szerencsésnek éreztem magam.
Sosem volt nehezebb feladatom producerként és showrunnerként,
sőt, íróként sem, de végtelenül büszke vagyok rá.
Fordító: Vass András